钦定古今图书集成/历象汇编/乾象典/第029卷 > 《明罗雅谷交食历指》 > {{{2}}}
## 钦定古今图书集成/历象汇编/乾象典/第029卷 > 《明罗雅谷交食历指》 > {{{2}}}

实会中会图说

先依小轮法作图甲，为地心，亦为黄道心，亦为太阴
本圈心。〈太阴与地同心者为用本轮故盖本轮周即太阴圈心绕地心之周其理一也〉乙为
太阳本圈心。〈与地不同心〉“太阳在丁，太阴在戊”，甲戊丁线
直至黄道圈得辛，指日月实相会之度。如太阳在丁，
太阴亦在甲辛直线上为庚，而此线至黄道圈得丙，
即指日月实相望之度。若太阴在癸，与太阳不同一
线之上，乃过月本轮之心己而至黄道壬，此直线所
指，则日月中相会之度也。如月在庚，从地心出平行线，甲子与甲壬太阳平行为一线，而至黄道，子亦指
日月中相望之度矣。

次依不同心圈法，如后图黄道与太阳之本圈皆同
前，独太阴无本轮而易为本圈，其心与地心不同，在
甲乃在丙，此亦以日月并居一直线为实会。如太阳
在丁，太阴在本圈之边戊，地心所出甲戊，丁线至辛，
则所指为实会。而正对月体，至黄道寅，则所指为实
望。若中会中望则以平行线为主。盖甲壬为地心所
“出直线，既偕太阳本圈心所出过日体之直线，乙丁
为平行线，又偕太阴本圈心所出过月体之直线，丙
庚为平行线”，则是两偕行之直线合为一，甲壬而至
黄道，故所指者为日月中相会之度也。其至相对之
黄道上为癸，则所指者为日月中相望之度。设过此
交会之时，太阴在丑，则月圈心出者为丙丑线，地心
出者为甲己线；两线自偕为平行，而甲壬与乙丁自
偕为平行，甲壬甲己不得合为一线矣。故地心所出
之两偕行线，能合为一甲壬者，必指中交之度，为日
月相会之共界也。